Тревовидни

Тревовидните (науч. Poales) е голем ред на цветни растенија од групата монокотиледони. Тука спаѓаат растителните семејства како тревите, бромелиевите и остриките. Денес ботаничарите признаваат 16 семејства во склоп на тревовидните. 

Според неодамнешните проучувањана пр. Bremer, 2000 тревовидните растенија водат потекло од Јужна Америка, и тоа пред речиси 115 милиони години. Најстарите пронајдени фосили се полен и плодови што датираат од доцната креда. Цветовите им се мали, затворени во прицветници и распоредени во соцветие (освен кај родот Mayaca, каде има по еден цвет на крајот од растението). Кај многу видови опрашувањето го врши ветерот. Семето обично содржи скроб.

Системот APG III (2009) го прифаќа редот и го сместува во кладот комелиниди, во рамките на монокотиледоните. Ги опфаќа следниве фамилии:
 ред Poales
 фамилија Anarthriaceae
 фамилија Bromeliaceae
 фамилија Centrolepidaceae
 фамилија Cyperaceae
 фамилија Ecdeiocoleaceae
 фамилија Eriocaulaceae
 фамилија Flagellariaceae
 фамилија Joinvilleaceae
 фамилија Juncaceae
 фамилија Mayacaceae
 фамилија Poaceae
 фамилија Rapateaceae
 фамилија Restionaceae
 фамилија Thurniaceae
 фамилија Typhaceae
 фамилија Xyridaceae

Стопанска важност
Тревовидните се стопански најзначаен ред на растенија. Во рамките на редот, во голема мера најзначајна е фамилијата на треви (Poaceae), каде спаѓа јачменот, пченката, просото, оризот и пченицата. Таа е воедно и најголемата фамилија во редот, со многу повеќе видови од останатите: 

 Треви (Poaceae): 12.070 видови
 Острики (Cyperaceae): 5.500 видови
 Бромелиеви (Bromeliaceae): 3.170 видови
 Руностеблести (Eriocaulaceae): 1.150 видови

Наводи

 Bremer, K. (2000). Gondwanan Evolution of the Grass Alliance of Families (Poales). Evolution 56: 1374-1387. Текст
 Judd, W. S., C. S. Campbell, E. A. Kellogg, P. F. Stevens, M. J. Donoghue (2002). Plant Systematics: A Phylogenetic Approach, 2nd edition. стр. 276-292 (Poales). Sinauer Associates,  Sunderland, Massachusetts. ISBN 0-87893-403-0 .
 Linder, H. Peter and Paula J. Rudall. 2005. Evolutionary History of the Poales. Annual Review of Ecology, Evolution, and Systematics 36: 107-124.
 Small, J. K. (1903). Flora of the Southeastern United States, 48. New York, U.S.A.

 Надворешни врски 

 Тревовидни - Таксономски прелистувач на NCBI 
 Тревовидни - APWeb 


Категорија:Комелиниди
Категорија:Скриеносеменици